**תוכנית לימודים בגרות פנימית מחשבת ישראל**

**הרציונאל**

בתהילים לז פסוק ג נאמר **"בְּטַח בַּה' וַעֲשֵׂה טוֹב שְׁכָן אֶרֶץ וּרְעֵה אֱמוּנָה."  
מסביר רש"י במקום:** **בטח בה'.** ואל תאמר אם לא אגזול ואגנוב או אתן לעני צדקה במה אתפרנס : **ועשה טוב.** ואז תשכון ארץ לאורך ימים :**ורעה אמונה.** תאכל ותתפרנס משכר האמונה שהאמנת בהקדוש ברוך הוא לסמוך עליו ולעשות טוב.  
מדברי רש"י אפשר להבין כי האמונה הינה מקור הטוב והיא המדריכה אותנו ללכת בדרך הישר , לתרום מכספנו וזמננו לתת לאחר ולהבין שלא יחסר לי, באמונה ש-ה' הוא הזן ומפרנס והכל ממנו בחיי היום יום וגם בשעות קשות.

העם היהודי ומורשת ישראל מעולם לא התעלמו משעת המשבר והאתגר. אחת מאבני היסוד של התורה היא ההכרה בחוסר, והתוויית הדרך לתיקונו והשלמתו. גם תלמידנו וגם אנחנו במישור הפרטי ובמישור הלאומי חווים משברים .  
 המטרה והרצון שלנו בלימוד מחשבת ישראל הוא לתת מענה (עד כמה שניתן) בפן האמוני למשברים אלו ולעורר שיח על הקשיים והמשברים הפרטיים והלאומיים.   
וכן להבין את משמעות האמונה בבורא עולם כדרך חיים והבנה שהאמונה היא זו שנותנת כח בחיי היום יום ובשעות הקשות.  
  
עלינו כמורים להיות המקור לשיח המאתגר ולעורר את התלמידים להעלות את הקשיים שהם חווים תוך כדי לימוד , כל זאת על מנת לבנות קומה אמונית נוספת ולחזק את נפש התלמיד.  
אנו ננסה לגעת מעט בעיקרון החשוב שהתוו תורת ישראל וחז"ל ביחס להתמודדות עם משברים ואתגרים וכן עם נושאים מהותיים כמו משמעות החיים , מהי אמונה וכיצד מתייחסים חז"ל לחיים ולמוות.

**התלמיד בלימוד מחשבת ישראל ירכוש חלק מהמיומניות הבאות:**

**מיומנויות  קוגניטיביות**

* **הבנה** – להבין את משמעות האמונה כבסיס לפיתוח האישיות ולהתמודדות עם תופעות המודרנה ומצבי משבר
* **השוואה** – להשוות השקפות של הוגי דעות מגוונים ולהבין מתוך ההשוואה וההבדלים את תרומתו של כל אחד מההוגים לעולם ההגות היהודית
* **חשיבה יצירתית** – להציע דרכים יצירתיות מגוונות שתכליתן העמקה, הזדהות והפנמה של חומרי הלמידה, הן בממד הנפשי והן בממד האינטלקטואלי
* **ידע** – להכיר את ההגות היהודית לדורותיה ואת המאפיינים של הזרמים והדעות השונות; להיות בעל יכולת לקרוא ולהבין באופן עצמאי מקורות לימוד מעולמה של "מחשבת ישראל"
* **יישום** – לפתח יכולת ליישם את השקפות העולם השונות של הוגי הדעות במורכבות חיי היום יום של התלמיד מתוך הפנמה והזדהות
* **שאילת שאלות**– ליצור מודעות למקומה המרכזי של השאלה וחשיבותה בתהליך הלימודי כאמצעי לחשיפת עולם פנימי ומצוקות אישיות ופיתוח מיומנות של חשיבה ושל מטא-קוגניציה

**מיומנויות בין אישיות**

* **מעורבות** – לגלות מעורבות חברתית ולהביע עמדות אישיות במסגרת הדיון בין החברים
* **ניהול שיח**– לנהל שיח מכובד מתוך הקשבה וכיבוד דעות הזולת, הן במסגרת הכיתתית והן במסגרת הלאומית, בד בבד עם יכולת עמידה על העקרונות וההשקפה האישית
* **עבודת צוות** – לגלות אחריות במהלך עבודת צוות שתכליתה שיתוף פעולה הדדי להשגת מטרה משותפת

**מיומנויות תוך אישיות**

* **אמפתיה**– להרגיש אמפתיה ולהעניק תשומת לב לרגשותיו האישיים של התלמיד ביחס לנושאים הנלמדים והקשיים המתעוררים במפגש בין ההגות לחיי היום יום
* **מסוגלות**– להאמין ביכולת לממש את הפוטנציאל האישי על בסיס ההגות היהודית ולהגשים שאיפות וחזון בחיי היום יום
* **שליטה עצמית**– לווסת ולאזן את הדחפים הטבעיים מתוך מודעות ליכולת היישום של יסודות ההגות היהודית והמוסרית בחיי היום יום.

**זוהי שנה ראשונה בה מתקיים מבחן זה , המבחן נבנה על פי בחינות הבגרות החיצוני.   
החומר המופיע בספר מצריך הנגשה שלנו של המאמרים והמילים הקשות לנערים.  
אשמח לקבל הערות והארות על מנת לשפר ולהאהיב את הלימוד על הנערים ככל הניתן.**

**בברכת "בְּטַח בַּה' וַעֲשֵׂה טוֹב שְׁכָן אֶרֶץ וּרְעֵה אֱמוּנָה."  
יניב למנצח 0525665959**

**חומר הלימוד במחשבת ישראל**

**חלק א'- אמונה בשעת משבר + אדם מחפש את עצמו**

* **אדם מחפש את עצמו עמוד בספר 8-14  
   ועמוד 22**
* **אמונה בשעת משבר- נושאי הפרק:** 
  1. **האם מותר לאדם מאמין לשאול שאלות? עמוד בספר 138-141**
  2. **השואה- כמשבר אמוני עמוד בספר 142-144**
  3. **דרכי התמודדות המאמין עם משבר עמוד בספר 144-155**
  4. **משבר הכפירה והחילון עמוד בספר 156-160**
  5. **על התשובה עמוד בספר 167-174**

**חלק ב' פרק שני –אני מאמין**

**כל הפרק המופיע בספר עמודים 32-85**

**חלק ג' פרק ז'- החיים והמוות**

**כל הפרק המופיע בספר עמודים 223-234**

**מבחנים ומטלות**

***כדי לקבל ציון במחשבת התלמיד צריך לעשות 5 מבחני הצלחה שהמורה מחבר,  
 מבחן אמצע, מבחן מתכונת ומבחן סיום שיפורסמו למנהלי ההשכלה.***

**ניתן להיעזר בחומרי עזר להוראה שמועלים לאתר**

**מבנה מבחן הבגרות והמתכונת**

**חלק א'- - אמונה בשעת משבר + אדם מחפש את עצמו-**  
 התלמיד יענה על 2 מתוך 3 השאלות בכלולות בחלק זה  
 כל שאלה 18 נק. סהכ 36 נק. בחלק זה

**חלק ב'- פרק שני –אני מאמין** התלמיד יענה על 3 מתוך 5 שאלות   
 כל שאלה 18 נק. סה"כ 48 נק. בחלק זה

**חלק ג' פרק ז'- החיים והמוות**

התלמיד יענה על 1 מתוך 2 שאלות  
 16 נק. על שאלה זו.